ਰੌਬਰਟੋ ਬੇਨਿਗਨੀ
ਰੌਬਰਟ ਰੇਮੀਗੀਓ ਬੇਨਿਗਨੀ, ਓ.ਐਮ.ਆਰ.ਆਈ. (; ਜਨਮ 27 ਅਕਤੂਬਰ 1952) ਇੱਕ ਇਤਾਲਵੀ ਅਦਾਕਾਰ, ਕੌਮੇਡੀਅਨ, ਸਕ੍ਰੀਨਲੇਖਕ ਅਤੇ ਨਿਰਦੇਸ਼ਕ ਹੈ। ਉਸਨੇ 1997 ਦੀ ਫ਼ਿਲਮ ਲਾਈਫ਼ ਇਜ਼ ਬਿਊਟੀਫ਼ੁਲ ਦਾ ਸਹਿ-ਲੇਖਨ, ਨਿਰਦੇਸ਼ਨ ਅਤੇ ਅਦਾਕਾਰੀ ਕੀਤੀ ਸੀ। ਇਸ ਫ਼ਿਲਮ ਲਈ ਉਸਨੂੰ ਸਭ ਤੋਂ ਵਧੀਆ ਅਦਾਕਾਰ ਅਤੇ ਸਭ ਤੋਂ ਵਧੀਆ ਵਿਦੇਸ਼ੀ ਭਾਸ਼ਾ ਵਾਲੀ ਫ਼ਿਲਮ ਦੀ ਸ਼੍ਰੇਣੀ ਵਿੱਚ ਅਕਾਦਮੀ ਇਨਾਮ ਮਿਲੇ ਸਨ। ਉਸਨੇ ਸਨ ਔਫ਼ ਪਿੰਕ ਪੈਂਥਰ ਵਿੱਚ ਇੰਸਪੈਕਟਰ ਕਲੌਸ਼ੀਓ ਦੇ ਪੁੱਤਰ ਦਾ ਕਿਰਦਾਰ ਨਿਭਾਇਆ ਸੀ ਅਤੇ ਉਸਨੇ ਫ਼ਿਲਮਕਾਰ ਜਿਮ ਜਾਰਮੁਸ਼ ਨਾਲ ਤਿੰਨ ਫ਼ਿਲਮਾਂ ਉੱਪਰ ਕੰਮ ਕੀਤਾ: ਡਾਊਨ ਬਾਏ ਲਾਅ (1986), ਨਾਈਟ ਔਨ ਅਰਥ (1991) ਅਤੇ ਕੌਫ਼ੀ ਐਂਡ ਸਿਗਰੇਟਸ (2003)।

ਮੁੱਢਲਾ ਜੀਵਨ
ਬੇਨਿਗਨੀ ਦਾ ਜਨਮ ਮਾਨਚਿਆਨੋ ਲਾ ਮਿਸੇਰੀਕੋਰਦੀਆ, ਇਟਲੀ ਵਿਖੇ ਹੋਇਆ ਸੀ ਉਸਦੀ ਮਾਤਾ ਦਾ ਨਾਮ ਇਸੋਲੀਨਾ ਪਾਪੀਨੀ ਸੀ ਅਤੇ ਪਿਤਾ ਦਾ ਨਾਮ ਲੁਈਗੀ ਬੇਨਿਗਨੀ ਸੀ ਜਿਹੜਾ ਕਿ ਲੱਕੜਹਾਰਾ ਅਤੇ ਕਿਸਾਨ ਸੀ। ਉਹ ਇੱਕ ਕੈਥੋਲਿਕ ਦੇ ਤੌਰ ਤੇ ਵੱਡਾ ਹੋਇਆ ਸੀ। ਇਹ ਅਜੇ ਵੀ ਆਪਣੇ ਆਪ ਨੂੰ ਰੱਬ ਨੂੰ ਮੰਨਣ ਵਾਲਾ ਦੱਸਦਾ ਹੈ।ਬੇਨਿਗਨੀ ਦੇ ਆਪਣੇ ਥੀਏਟਰ ਕੈਰੀਅਰ ਦੀ ਸ਼ੁਰੂਆਤ 1975 ਵਿੱਚ ਜਿਓਸੇਪ ਬਰਤੋਲੂਚੀ ਦੇ ਨਾਟਕ ਤੋਂ ਕੀਤੀ ਸੀ। 

ਬੇਨਿਗਨੀ ਇਟਲੀ ਵਿੱਚ 1970 ਦੇ ਦਹਾਕੇ ਵਿੱਚ ਓਂਡਾ ਲਿਬੇਰਾ ਨਾਮ ਦੇ ਟੀਵੀ ਲੜੀਵਾਰ ਤੋਂ  ਮਸ਼ਹੂਰ ਹੋਇਆ। ਮਗਰੋਂ ਕੁਝ ਦੇਰ ਪਿੱਛੋਂ ਇਸ ਟੀਵੀ ਲੜੀਵਾਰ ਨੂੰ ਸੈਂਸਰਸ਼ਿਪ ਕਾਰਨ ਬੰਦ ਕਰ ਦਿੱਤਾ ਗਿਆ ਸੀ। ਉਸਦੀ ਪਹਿਲੀ ਫ਼ਿਲਮ 1977 ਵਿੱਚ ਆਈ ਸੀ ਜਿਸਦਾ ਨਾਮ ਬਰਲਿੰਗੁਅਰ, ਆਈ ਲਵ ਯੂ ਸੀ, ਅਤੇ ਜਿਸਨੂੰ ਬਰਤੋਲੂਚੀ ਨੇ ਹੀ ਲਿਖਿਆ ਸੀ।

ਉਸਦੀ ਪ੍ਰਸਿੱਧੀ ਲਾ'ਆਲਤਰ੍ਰਾ ਡੌਮੇਨਿਕਾ (1976) ਨਾਲ ਹੋਰ ਵਧ ਗਈ ਜਿਹੜਾ ਕਿ ਇੱਕ ਟੀਵੀ ਸ਼ੋਅ ਸੀ, ਜਿਸ ਵਿੱਚ ਬੇਨਿਗਨੀ ਦੇ ਇੱਕ ਸੁਸਤ ਫ਼ਿਲਮ ਸਮੀਖਿਅਕ ਨੂੰ ਵਿਖਾਇਆ ਸੀ ਜਿਹੜਾ ਉਹਨਾਂ ਫ਼ਿਲਮਾਂ ਨੂੰ ਕਦੇ ਨਹੀਂ ਵੇਖਦਾ ਸੀ ਜਿਹਨਾਂ ਬਾਰੇ ਉਸਨੇ ਸਮੀਖਿਆ ਕਰਨੀ ਹੁੰਦੀ ਸੀ। ਉਸ ਪਿੱਛੋਂ ਬਰਨਾਰਡੋ ਬਾਰਤੋਲੂਚੀ ਨੇ ਉਸਨੂੰ ਫ਼ਿਲਮ ਲਾ ਲੂਨਾ ਵਿੱਚ ਇੱਕ ਛੋਟੇ ਜਿਹਾ ਮੌਨ ਰੋਲ ਦਿੱਤਾ ਸੀ ਜਿਸਦੀ ਕਿ ਉਸਦੇ ਵਿਸ਼ਾ ਵਸਤੂ ਕਰਕੇ ਅਮਰੀਕਾ ਵਿੱਚ ਵੰਡ ਨਹੀਂ ਹੋ ਸਕੀ।

ਹੋਰ ਮੀਡੀਆ
ਰੌਬਰਟ ਬੇਨਿਗਨੀ ਇੱਕ ਗਾਇਕ-ਗੀਤਕਾਰ ਵੀ ਸੀ। ਉਸਦੇ ਰਿਕਾਰਡ ਹੋਏ ਪ੍ਰਦਰਸ਼ਨਾਂ ਵਿੱਚ ਪਾਓਲੋ ਕੌਂਟੋ ਦੇ ਗੀਤਾਂ ਦੇ ਵਰਜ਼ਨ ਸ਼ਾਮਿਲ ਹਨ।

ਸਨਮਾਨ

1999 ਵਿੱਚ ਪਾਲਮ ਸਪਰਿੰਗਸ, ਕੈਲੇਫ਼ੋਰਨੀਆ ਵਿੱਚ ਗੋਲਡਨ ਪਾਲਮ ਸਟਾਰ ਉਸਨੂੰ ਸਮਰਪਿਤ ਕੀਤਾ ਗਿਆ ਸੀ।

ਸਨਮਾਨਿਤ ਉਪਾਧੀਆਂ
ਬਹੁਤ ਸਾਰੇ ਫ਼ਿਲਮ ਅਵਾਰਡਾਂ ਤੋਂ ਬਿਨ੍ਹਾਂ ਉਸਨੂੰ ਵਿਸ਼ਵਭਰ ਬਹੁਤ ਸਾਰੀਆਂ ਯੂਨੀਵਰਸਿਟੀਆਂ ਦੁਆਰਾ ਉਪਾਧੀਆਂ ਨਾਲ ਸਨਮਾਨਿਤ ਕੀਤਾ ਗਿਆ ਹੈ:
 1999 – ਬੀਰਸ਼ੇਬਾ, ਇਜ਼ਰਾਈਲ ਦੀ ਬੈਨ-ਗੁਰੀਔਨ ਯੂਨੀਵਰਸਿਟੀ ਵੱਲੋਂ ਫ਼ਲਸਫ਼ੇ ਵਿੱਚ ਆਨਰੇਰੀ ਡਾਕਟਰੇਟ।
 2002 – ਇਟਲੀ ਦੀ ਬੋਲੋਗਨਾ ਯੂਨੀਵਰਸਿਟੀ ਵੱਲੋਂ ਖ਼ਤਾਂ ਵਿੱਚ ਆਨਰੇਰੀ ਡਾਕਟਰੇਟ। 
 2003 – ਮਿਲਾਨ, ਇਟਲੀ ਦੀ ਰਾਫ਼ੇਲ ਯੂਨੀਵਰਸਿਟੀ ਵੱਲੋਂ ਮਨੋਵਿਗਿਆਨ ਵਿੱਚ ਆਨਰੇਰੀ ਡਿਗਰੀ।
 2007 – ਬੈਲਜੀਅਮ ਦੀ ਇੱਕ ਯੂਨੀਵਰਸਿਟੀ ਵੱਲੋਂ ਖ਼ਤਾਂ ਵਿੱਚ ਆਨਰੇਰੀ ਡਾਕਟਰੇਟ ਦੀ ਉਪਾਧੀ।
 2007 – ਇਟਲੀ ਦੀ ਫ਼ਲੋਰੈਂਸ ਦੀ ਯੂਨੀਵਰਸਿਟੀ ਆਧੁਨਿਕ ਭਾਸ਼ਾ ਵਿਗਿਆਨ ਵਿੱਚ ਆਨਰੇਰੀ ਡਿਗਰੀ।
 2008 – ਮਾਲਟਾ ਦੀ ਯੂਨੀਵਰਸਿਟੀ ਵੱਲੋਂ ਖ਼ਤਾਂ ਵਿੱਚ ਆਨਰੇਰੀ ਡਿਗਰੀ।
 2008 – ਜ਼ਾਗਾਰੋਲੋ, ਇਟਲੀ ਦੀ ਟੂਅਰੋ ਯੂਨੀਵਰਸਿਟੀ ਰੋਮ ਵੱਲੋਂ ਕੰਮਿਊਨੀਕੇਸ਼ਨ ਆਰਟਸ ਵਿੱਚ ਆਨਰੇਰੀ ਡਿਗਰੀ।
 2012 – ਕੈਲਾਬ੍ਰੀਆ ਯੂਨੀਵਰਸਿਟੀ, ਇਟਲੀ ਵੱਲੋਂ ਆਧੁਨਿਕ ਭਾਸ਼ਾ ਵਿਗਿਆਨ ਵਿੱਚ ਆਨਰੇਰੀ ਡਿਗਰੀ।
 2012 – ਯੂਨਾਨ ਦੀ ਅਰਿਸਟੋਟਲ ਯੂਨੀਵਰਸਿਟੀ ਵੱਲੋਂ ਖ਼ਤਾਂ ਵਿੱਚ ਆਨਰੇਰੀ ਡਿਗਰੀ।
 2015 – ਟੋਰਾਂਟੋ ਦੀ ਯੂਨੀਵਰਸਿਟੀ, ਕੈਨੇਡਾ ਵੱਲੋਂ ਕਾਨੂੰਨ ਵਿੱਚ ਆਨਰੇਰੀ ਡਾਕਟਰੇਟ ਦੀ ਉਪਾਧੀ।

ਹਵਾਲੇ

ਬਾਹਰਲੇ ਲਿੰਕ

 Roberto Benigni's English fansite site.
 Roberto Benigni – A Biography 
 The Official Site of the Tour TuttoDante
 

ਜਨਮ 1952
ਜ਼ਿੰਦਾ ਲੋਕ
ਇਤਾਲਵੀ ਫ਼ਿਲਮ ਨਿਰਦੇਸ਼ਕ
ਅਕਾਦਮੀ ਇਨਾਮ ਜੇਤੂ ਨਿਰਦੇਸ਼ਕ
ਇਤਾਲਵੀ ਲੇਖਕ
ਇਤਾਲਵੀ ਲੋਕ
ਇਤਾਲਵੀ ਅਦਾਕਾਰ